મળતી વિગતો અનુસાર આંકલાવ ખાતે આવેલી આંકલાવ હાઈસ્કુલમાંથી સપ્તાહ પૂર્વે વિદ્યાર્થીઓને રાજસ્થાનનાં શૈક્ષણિક પ્રવાસમાં લઈ જવામાં આવ્યા હતા,વિદ્યાર્થીઓની સાથે શિક્ષકો પણ પ્રવાસમાં ગયા હતા જયાં વિદ્યાર્થીઓેનાં કહેવા મુજબ ત્રણ શિક્ષકો વિપુલ પટેલ,બિપીન પટેલ અને અશ્વિન પટેલએ દારૂ પીધા બાદ દારૂનાં નશામાં એક વિદ્યાર્થીને બેફામ માર માર્યો હતો,જેને લઈને પ્રવાસમાં ગયેલા વિદ્યાર્થીઓમાં રોષ પ્રવર્તી ઉઠયો હતો,તેમજ વિદ્યાર્થીઓ દ્વારા આ અંગે પોતાનાં વાલીઓને શિક્ષક દ્વારા ઢોર માર મારવાની વિગતો જણાવતા વાલીઓમાં રોષ ફેલાઈ ગયો હતો,આજે સવારે શાળા ખુલતા વિદ્યાર્થીઓ કેટલાક વાલીઓ પણ શાળામાં પહોંચ્યા હતા,અને વિદ્યાર્થીને માર મારનાર શિક્ષકો સાથે વિદ્યાર્થીઓ અને વાલીઓ વચ્ચે ઉગ્ર બોલાચાલી થયા બાદ વિદ્યાર્થીઓ દ્વારા હોબાળો મચાવવામાં આવ્યો હતો,અને શિક્ષકો સામે કાર્યવાહી કરવાની માંગ સાથે સુત્રોચ્ચાર કરીને વિરોધ પ્રદર્શન કર્યું હતું.